CELEX: 32015D2021
Language: sl
Date: 2015-11-10 00:00:00
Title: Sklep Sveta (EU) 2015/2021 z dne 10. novembra 2015 o stališču, ki se sprejme v imenu Evropske unije v okviru ministrske konference Svetovne trgovinske organizacije glede pristopa Republike Liberije k Svetovni trgovinski organizaciji

12.11.2015   
            
            
               SL
            
            
               Uradni list Evropske unije
            
            
               L 295/44
            
         SKLEP SVETA (EU) 2015/2021
   z dne 10. novembra 2015
   o stališču, ki se sprejme v imenu Evropske unije v okviru ministrske konference Svetovne trgovinske organizacije glede pristopa Republike Liberije k Svetovni trgovinski organizaciji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91, člena 100(2) in prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Vlada Republike Liberije je 13. junija 2007 zaprosila za pristop k Marakeškemu sporazumu o ustanovitvi Svetovne trgovinske organizacije (v nadaljnjem besedilu: Marakeški sporazum) v skladu s členom XII navedenega sporazuma.
            
         
               (2)
            
            
               18. decembra 2007 je bila ustanovljena delovna skupina za pristop Republike Liberije, z namenom doseči dogovor o pristopnih pogojih, sprejemljivih za Republiko Liberijo in vse članice Svetovne trgovinske organizacije (STO).
            
         
               (3)
            
            
               Komisija je v imenu Unije s pogajanji določila celovit sklop zavez Republike Liberije za odpiranje trga, ki so skladne s smernicami o pristopu najmanj razvitih držav, ki jih ureja Generalni svet STO in ki izpolnjujejo zahteve Unije ob upoštevanju dvostranskih trgovinskih odnosov z Republiko Liberijo v okviru partnerstva EU-AKP.
            
         
               (4)
            
            
               Te zaveze so zdaj zajete v Protokolu o pristopu Republike Liberije k STO (v nadaljnjem besedilu: Protokolu o pristopu).
            
         
               (5)
            
            
               Pristop k STO naj bi po pričakovanjih pozitivno in trajno prispeval h gospodarskim reformam in trajnostnemu razvoju v Republiki Liberiji.
            
         
               (6)
            
            
               Protokol o pristopu bi zato bilo treba odobriti.
            
         
               (7)
            
            
               Člen XII Marakeškega sporazuma določa, da se morata o pristopnih pogojih strinjati članica pristopnica in STO ter da pristopne pogoje na strani STO potrdi ministrska konferenca STO. Člen IV.2 navedenega sporazuma določa, da v obdobjih med zasedanji ministrske konference njene naloge izvaja Generalni svet STO.
            
         
               (8)
            
            
               Primerno je, da se sprejme stališče, ki se ga v imenu Unije sprejme v okviru ministrske konference STO glede pristopa Republike Liberije k STO –
            
         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v okviru ministrske konference Svetovne trgovinske organizacije glede pristopa Republike Liberije k Svetovni trgovinski organizaciji, je, da se ta pristop odobri.
   Člen 2
   Ta sklep začne veljati na dan sprejetja.
   
      V Bruslju, 10. novembra 2015
      
         
            Za Svet
         
         
            Predsednik
         
         P. GRAMEGNA